|  |  |  |
| --- | --- | --- |
|  | **УНИВЕРЗИТЕТ У ИСТОЧНОМ САРАЈЕВУ****ПОЉОПРИВРЕДНИ ФАКУЛТЕТ** | C:\Documents and Settings\Boris\Desktop\pof.jpg |
| *Вука Караџића бр. 30, 71123 Источно Сарајево* |
| pof@teol.netoffice@pof.ues.rs.ba  | *+387 57 342 701**+387 57 340 401* | www.pof.unssa.rs.ba |

|  |
| --- |
|  |

Број: 02-1501/17

Датум: 05.10.2017. године

На основу члана 64. став 1. тачка б), члана 70. ст. 1, 3. и 6. Закона о јавним набавкама (“Службени гласник БиХ”, број: 39/14), члана 72. Закона о високом образовању („Службени гласник РС“ број: 73/10, 104/11, 84/12 и 108/13, 44/15 и 90/16), члана 65. Статута Универзитета у Источном Сарајеву, а у складу са одредбама Правилника о поступку додјеле уговора о услугама из Анекса II. дио Б Закона о јавним набавкама (“Службени гласник БиХ”, број: 66/16),и члана 20. Правилника о јавним набавкама Универзитета у Источном Сарајеву (Број: 01-УО-II-25-1-40/15), на препоруку Комисије за јавну набавку, декан факултета *донио је*

**ОДЛУКУ**

**о избору најповољнијег понуђача**

**Члан 1.**

Прихвата се Препорука комисије за јавну набавку **„Oрганизовање ручка на једнодневном излету у оквиру међународног симпозијума Agrosym Јахорина 2017”**, и уговор о пружању услуга додјељује се **Пекара „Златно зрно“ Драган Остојић с.п** према условима из понуде број: 60-01/2017 од 29.09.2017. године, како сљеди:

.

|  |  |  |  |  |  |
| --- | --- | --- | --- | --- | --- |
| **РБ** | **ОПИС УСЛУГЕ** | **ЈЕДИНИЧНА ЦИЈЕНА БЕЗ ПДВ-а** | **ПДВ** | **ЈЕДИНИЧНА ЦИЈЕНА са пдв-ом** |  |
| **1** | **2** | **3** | **4** | **5** |
| **1.** | Организовање ручка за једнодневни излет у оквиру Међународног симпозијума Аgrosym - Јахорина 2017 у облику ЛАНЧ ПАКЕТА који садржи: 1. Један клуб сендвич из три дијела (500 g) и то: а) говеђа пршута, димљени сир, зелена салата;б) пурећа прса, димљени сир, зелена салата;в) туњевина, димљени сир, зелена салата;2. Два зврка пите (сир, зеље)3. Један чоколадни мафин4. један чоколадни мус5. Јабука6. Сок Ланч пакети морају бити упаковани у картонску амбалажу са прибором за јело | **7,69** | **1,31** | **9,00** |

**Члан 2.**

У складу са чланом 98. став 2. тачка а) приједлог уговора о набавци доставиће се на потпис изабраном понуђачу.

**Члан 3.**

 Ова Одлука објавиће се на веб-страници уговорног органа истовремено са упућивањем понуђачу који је учествовао у поступку јавне набавке, у складу са чланом 70. став 6. Закона о јавним набавкама БиХ.

**Члан 4.**

Ова одлука ступа на снагу даном доношења и доставља се понуђачу који је учествовао у поступку јавне набавке, у складу са чланом 71. став 2. Закона о јавним набавкама.

**Образложење**

Поступак јавне набавке покренут је Одлуком о покретању поступка јавне набавке број: 02-1246-1/17, од 06.09.2017. године.

Јавна набавка је спроведена по посебном режиму у складу са чланом 8. Закона о јавним набавкама (“Службени гласник БиХ”, број: 39/14) и путем Правилника о поступку додјеле уговора о услугама из Анекса II. дио Б Закона о јавним набавкама (“Службени гласник БиХ”, број: 66/16).

Процијењена вриједност јавне набавке без ПДВ-а је 8.205,12 КМ.

Позив за достављање понуда за набавку **„Oрганизовање ручка на једнодневном излету у оквиру међународног симпозијума Agrosym Јахорина 2017”** је у складу са чланом 6. Правилника о поступку додјеле уговора о услугама из Анекса II. дио Б Закона о јавним набавкама објављен на web страници уговорног органа (www.ues.rs.ba).

Комисија за јавну набавку именована је Одлуком број: 02-1246-2/17, од 06.09.2017. године.

Комисија за јавну набавку доставила је дана 05.10.2017. године Записник о оцјени понуда за јавну набавку **„Oрганизовање ручка на једнодневном излету у оквиру међународног симпозијума Agrosym Јахорина 2017”**, са извјештајем и препоруком о избору најповољнијег понуђача.

У поступку по Извјештају о раду је утврђено да је Комисија за јавну набавку благовремено и правилно извршила отварање понудe и оцјену квалификованости понудe, о чему је сачинила одговарајуће записнике, у којима је утврђено сљедеће:

- да је укупан број пристиглих понуда: једна понуда;

- да je благовремено запримљена једна понуде;

- да нема неблаговремено запримљених понуда;

- да је понуда понуђача **Пекара „Златно зрно“ Драган Остојић с.п** прихватљива.

Надаље, у поступку оцјене проведеног поступка, уговорни орган није нашао разлоге, неправилности нити пропусте у раду који би евентуално били основ за неприхватање препоруке Комисије за набавку.

У поступку је утврђено да је Комисија у свему правилно поступила те да је препорука за избор најповољнијег понуђача дата у складу са Законом о јавним набавкама, подзаконским и интерним актима и тендерским документом.

Из наведених разлога, примјеном члана 64. став 1. тачка б) Закона о јавним набавкама, одлучено је као у члану 1. ове одлуке.

**ПОУКА О ПРАВНОМ ЛИЈЕКУ**

Против ове одлуке може се изјавити жалба најкасније у року од 5 (пет) дана од дана пријема ове одлуке.

|  |  |  |
| --- | --- | --- |
| Достављено: |  | **ДЕКАН** |
| * Понуђачу;
 |  |  |
| * Архива набавке;
 |  |  |
| * а/а.
 |  | **Проф.др Весна Милић`** |
|  |  |  |